el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el es en en el en el el el el el el el el el el el el el el el en el en el en el es el en el en el en el en el en el en el en el ja el en el en el en el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΚαμία τύχη για άμεση έναρξη της ελληνικής Superleague
Ούτε μία στο εκατομμύριο δεν είναι αυτή τη στιγμή που μιλάμε οι πιθανότητες, να ξεκινήσει το πρωτάθλημα της Super League όπως έχει προγραμματιστεί, δηλαδή το προσεχές Σαββατοκύριακο 21-22 Αυγούστου.
Η πρεμιέρα θεωρείται βέβαιο ότι θα αναβληθεί και ήδη πολλοί στις τάξεις της λίγκας λένε, ότι είναι μάλλον αδύνατο το πρωτάθλημα να ξεκινήσει ακόμα και το μεθεπόμενο Σαββατοκύριακο, δηλαδή στις 28-29 Αυγούστου!
Μετά, εξάλλου, μεσολαβεί διακοπή του πρωταθλήματος λόγω Εθνικών ομάδων και θα μιλάμε πλέον για πρεμιέρα στις 11-12 Σεπτέμβρη και αν…
Για να μην συμβούν όλα αυτά, θα πρέπει η κατάσταση στον συνεταιρισμό να διαφοροποιηθεί δραματικά και οι σχέσεις μεταξύ των ΠΑΕ να εξομαλυνθούν ως δια μαγείας, πράγμα –κατά τα φαινόμενα- αδύνατο προς το παρόν.
Αντίθετα, η κόντρα όσων δεν έχουν τηλεοπτικό συμβόλαιο και θέλουν κεντρική διαχείριση στα τηλεοπτικά με καταστατική μάλιστα δέσμευση, με εκείνους που έχουν συμβόλαιο, φαίνεται ότι θα κλιμακωθεί με απρόβλεπτες διαστάσεις.
Το μεσημέρι της Τρίτης (17/8) συνέρχεται και πάλι η Γενική Συνέλευση της Super League, με μοναδικό θέμα την έγκριση της προκήρυξης του πρωταθλήματος ώστε η σεζόν να ξεκινήσει.
Όπως ήδη προαναφέραμε, όμως, είναι απολύτως βέβαιο πως ο Απόλλωνας, ο Αστέρας Τρίπολης, ο Βόλος, ο Ιωνικός, η Λαμία, ο Παναιτωλικός και ο ΠΑΟΚ θα την καταψηφίσουν εκ νέου και το αποτέλεσμα θα είναι πάλι 7-7.
Πληροφορίες αναφέρουν πως οι 6 μικρομεσαίοι αξιώνουν ένα ποσό περί τα 10,2 εκατ. ευρώ για τα τηλεοπτικά τους δικαιώματα, ήτοι 1,7 εκατ. ευρώ έκαστος. Φυσικά οι προτάσεις που έχουν στα χέρια τους είναι χαμηλότερες. Μαζί τους και ο ΠΑΟΚ, που μέχρι στιγμής δεν βρίσκει στην τηλεοπτική αγορά τα χρήματα που θεωρεί πως δικαιούται να πάρει.
Ταυτόχρονα, οι μικρομεσαίοι κυρίως, απαιτούν να υπάρξει από τώρα καταστατική πρόβλεψη για κεντρική διαχείριση στα τηλεοπτικά δικαιώματα της επόμενης σεζόν. Παρ’ όλο που κάποιες ομάδες (π.χ. Παναθηναϊκός, ΑΕΚ) έχουν υπογράψει διετή συμβόλαια.
Οι ομάδες είναι χωρισμένες στα δύο και σε αυτό το θέμα, αν και υπέρ της κεντρικής διαχείρισης θα ήταν πολλές περισσότερες (η συντριπτική πλειοψηφία) αν δεν θεωρούσαν πως το θέμα τίθεται εκβιαστικά.
Με δεδομένο ότι στην Γ.Σ. της Τρίτης 17/8 δεν θα εγκριθεί η προκήρυξη, η πρεμιέρα θα αναβληθεί αυτομάτως, ακόμα και αν εγκριθεί τελικά η προκήρυξη με απλή πλειοψηφία στην επαναληπτική Γ.Σ. της Πέμπτης 19/8. Και αυτό, διότι βάσει ΚΑΠ, οι ομάδες πρέπει να έχουν ενημερωθεί για το πρόγραμμα 96 ώρες νωρίτερα από την έναρξη των αγώνων. Πράγμα που μαθηματικά δεν βγαίνει…
Έτσι κι αλλιώς, ωστόσο, ούτε την Πέμπτη φαίνεται πως θα εγκριθεί η προκήρυξη…
Γνωρίζοντας πως όλα αυτά είναι βέβαιο πως θα συμβούν, η Super League έχει ήδη συγκαλέσει νέα έκτακτη Γενική Συνέλευση για την Δευτέρα 23/8, ώστε αν εγκριθεί τότε η προκήρυξη, το πρωτάθλημα να ξεκινήσει έστω στις 28-29 Αυγούστου.
Όμως, αν οι ομάδες που αντιδρούν δεν βρουν το τηλεοπτικό συμβόλαιο που θέλουν και δεν περάσει από τώρα στο Καταστατικό η κεντρική διαχείριση, είναι άγνωστο αν και πότε θα γίνει τελικά η πρεμιέρα…